**KLAIPĖDOS MIESTO SAVIVALDYBĖS**

**ADMINISTRACIJA**

**KLAIPĖDOS MIESTO ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS POSĖDŽIO PROTOKOLAS**

2021 m. lapkričio 19 d. Nr. ADM-629

Klaipėda

Posėdis vyko 2021-11-16 13.00-16.00 val.

pirmininkė – Rasa Jievaitienė, Klaipėdos miesto savivaldybės administracijos Aplinkosaugos skyriaus vedėja;

pirmininko pavaduotoja – Aurelija Jankauskaitė-Bukantienė, Klaipėdos miesto savivaldybės administracijos Urbanistikos ir architektūros skyriaus vyriausioji specialistė;

sekretorė ir narė – Martyna Šeputienė, Klaipėdos miesto savivaldybės administracijos Aplinkosaugos skyriaus vyriausioji specialistė;

nariai:

Egidijus Bacevičius, Klaipėdos universiteto darbuotojas, biologas;

Vitalijus Juška, Klaipėdos miesto savivaldybės administracijos Paveldosaugos skyriaus vedėjas (dalyvavo 1-4 klausimų svarstyme);

Marija Kalendė, Klaipėdos bendruomenių asociacijos valdybos narė;

Liudvika Kuzminčiūtė, asociacijos „Klaipėdos žalieji“ pirmininkė;

doc. dr. Rita Nekrošienė, želdinių ekspertė (vertinimą pateikė savarankiškai);

Edita Valiūnienė, Klaipėdos miesto savivaldybės administracijos Miesto tvarkymo skyriaus vyriausioji specialistė;

Arūnas Tuma, Klaipėdos miesto savivaldybės tarybos Miesto ūkio ir aplinkosaugos komiteto narys.

DARBOTVARKĖ.

1. Dėl želdinių būklės vertinimo Virkučių g., Griaustinio g., Slengių g. Arimų g. (II etapas);
2. Dėl želdinių būklės vertinimo Šaulių g. 40a:
3. Dėl želdinių būklės vertinimo Sukilėlių g.;
4. Dėl želdinių būklės vertinimo Sinagogų g. 11;
5. Dėl želdinių būklės vertinimo Žalgirio g. 4;
6. SVARSTYTA. Dėl želdinių būklės vertinimo vertinimo Virkučių g., Griaustinio g., Slengių g. Arimų g. (II etapas);

Atsižvelgiant į prašymą (reg. RS1-920), Komisija įvertino prašomus kirsti želdinius.

Įgyvendinant Tauralaukio gyvenvietės gatvių (Vėjo g. II dalies nuo Pajūrio g. iki Slengių g., Žvaigdžių g., Vaivorykštės g., Griaustinio g., Lietaus g., Slengių g., įvažiuojamasis kelias į Žvaigždžių g. 17 ir 21, Arimų g. atkarpa nuo Tuopų iki Slengių g., privažiuojamojo kelio tarp Uosių ir Virkučių g. akligatvis), Klaipėdoje rekonstravimo ir kapitalinio remonto projektinius sprendinius būtina pašalinti dalį želdinių.

Griaustinio g. numatyta pašalinti 3 beržus (Ø 18, 18, 20 cm). Visi beržai yra geros būklės. Komisijos nariai domėjosi galimybe išsaugoti želdinius, tačiau įrengiant gatvės bortus ir jų įtvirtinimus bus kritiškai priartėta prie medžių kamienų, pažeisti šaknynai, o vykdant projekto III etapą ir įrengiant pėsčiųjų ir dviračių takus, jie analogiškai bus pažeisti ir iš kitos pusės. Perspektyvų likti savo augimo vietoje nėra. L. Kuzminčiūtė atsižvelgdama į vis mažėjantį gatvės želdinių kiekį šiame mikrorajone siūlo numatyti netik kertamų 3 beržų atsodinimą, bet esant galimybei ir didinti sodinamų medžių kiekį projekto ribose.

L. Kuzminčiūtė paklausė ar būtų galima išsaugoti toje pačioje medžių eilėje augančio, tačiau neinventorizuoto ąžuolo. Šis ąžuolas yra geros būklės, 8 cm skersmens, todėl tinkamas persodinimui. Kiti komisijos nariai pritarė išsakytai minčiai ir prašo rasti tinkamą vietą persodinimui gretimybėje.

Slengių g. buvo vertinti 2 beržai (Ø 15, 15 cm). Abu beržai yra geros būklės, taisyklingos lajos, tačiau persodinimo galimybė atmesta, nes želdiniai per dideli ir jų išgyvenimo galimybė labai menka. Šių medžių išsaugoti neįmanoma nes keičiama esamo posūkio lokacija ir jie trukdo gatvės gruntų įrengimui.

Arimų g. pagal inventorizacinę želdinių kortelę saugotini beržas ir liepa nerasti.

Komisijos nariai pritaria 5 beržų kirtimui bendru sutarimu.

NUTARTA:

1. leisti kirsti 5 beržus su sąlyga, kad projekto vykdymo ribose želdiniai bus atsodinami.
2. persodinti 1 ąžuolą Griaustinio g., gavus numatytos persodinti vietos schemą.
3. SVARSTYTA. Dėl želdinių būklės vertinimo Šaulių g. 40a:

Atsižvelgiant į prašymą (reg. Nr. RS1-930), Komisija įvertino prašomas kirsti liepas.

Abi liepos (Ø 63 ir 49 cm) auga kitos paskirties žemėje, kuri pagal naudojimo būdą priskiriama bendrojo naudojimo teritorijoms (atskirasis želdynas). Jų būklė dėl praeityje atlikto netinkamo, žalojančio genėjimo vertinama patenkinamai. Šiame sklype, kurio dalis yra komercinės paskirties teritorija, numatyta statyti statinį, į kurį pasak pareiškėjo ir remsis prašyme nurodytos liepos šakos.

Pasak A. Jankauskaitės – Bukantienės pagal Klaipėdos miesto viešojo naudojimo erdvių miesto istorinėje dalyje (U16) detaliojo plano, patvirtinto Klaipėdos miesto savivaldybės administracijos direktoriaus 2014-11-28 įsakymu Nr. AD1-3598, sprendinius visi želdiniai šiame sklype yra saugotini. O rengiant sklypo sutvarkymo projektus būtina atlikti želdinių inventorizaciją, tuo metu numatant šalintinus želdinius ir kompensaciją.

V. Juška pabrėžė, kad šios liepos negali būti kertamos, nes ne tik Šaulių g. želdiniai yra kultūros paveldo vertingoji savybė, bet ir skveras tarp Vilties, Ramiosios ir Šaulių gatvių, jo želdiniai (t. y. sklypas adresu Šaulių g. 40a).

E. Bacevičius siūlo tik saikingą genėjimą, kuris išlaikytų želdyno priežiūros ir kūrimo tęstinumą, derėtų su aplinkiniais taip pat brandžiais medžiais, jų lajomis, genima turėtų būti, atsižvelgiant į visumą ir išryškinant vertingąsias medžių savybes. Šio istorinio želdyno genėjimas / tvarkymas turi būti atliekamas tik atitinkamą specializaciją turinčių asmenų. V. Juška pradėjus statybas siūlo pakartotinai kreiptis į želdynų komisiją.

Komisijos nariai nepritaria 2 liepų kirtimui bendru sutarimu.

NUTARTA:

1. neleisti kirsti 2 liepų.
2. leisti genėti 2 liepas.
3. SVARSTYTA. Dėl želdinių būklės vertinimo Sukilėlių g.

Atsižvelgiant į prašymą (reg. Nr. VS-8881), Komisija įvertino prašomus kirsti želdinius.

Klevas (Ø 37 cm) ir ąžuolas (Ø 25 cm) yra geros būklės. Pradėjus vykdyti Sukilėlių g. rekonstrukcijos projektą paaiškėjo, kad šie du želdiniai auga arti važiuojamosios gatvės dalies, ir dėl jų neįmanoma įrengti pakankamo pločio šaligatvio. Gatvės konfigūracijos koreguoti negalima, nes Sukilėlių gatvė ir jos dangos priskiriamos kultūros paveldo vertingosioms savybėms. Pasak V. Juškos siaurinti šaligatvio šioje vietoje taip pat negalima, nes iškils transporto eismo saugumo problemos, taip pat Klaipėdos senamiestis ir taip nėra pritaikytas judėti žmonėms, turintiems negalią, o susiaurinus šį šaligatvį nebus įgyvendintas Darnaus judumo plano, patvirtinto 2018 m. rugsėjo 13 d. Klaipėdos miesto savivaldybės tarybos sprendimu Nr. T2-185, nuostatos, kurių įgyvendinimui skiriamos Europos sąjungos lėšos.

L. Kuzminčiūtė siūlo želdinių atsodinimą. M. Kalendė dvejoja, kad artimiausia laisva vieta yra po kitų medžių lajomis ir pasodinti želdiniai skurs. Komisija siūlo ieškoti galimybių atsodinti želdinius kuo arčiau dabar esamų, sudarant kuo palankesnę augimvietę.

Dėl leidimo kirsti 1 ąžuolą ir 1 klevą balsavo 9 komisijos narių, prieš – 1, susilaikė – 0.

NUTARTA: leisti kirsti 1 ąžuolą ir 1 klevą su sąlyga, kad želdiniai bus atsodinami.

1. SVARSTYTA. Dėl želdinių būklės vertinimo Sinagogų g. 11.

Atsižvelgiant į prašymą (reg. Nr. RS1-924), Komisija įvertino prašomą kirsti medį.

Prašyme minima liepa natūroje yra guoba (Ø 27 cm). Šis medis yra geros būklės, tačiau išaugęs palei garažų sieną. Kadangi pusiau požeminei konteinerių aikštelei parinkta optimali vieta, o koreguoti nėra galimybės Komisijos nariai neprieštarauja šios guobos kirtimui.

Komisijos nariai pritaria 1 guobos kirtimui bendru sutarimu.

NUTARTA: Leisti kirsti 1 guobą.

1. Dėl želdinių būklės vertinimo Žalgirio g. 4;

Atsižvelgiant į prašymą (reg. Nr. RS1-919), Komisija įvertino prašomus kirsti želdinius.

Pareiškėjas patikino, kad sklypo paskirtis yra kita, o naudojimo būdas - pramonės ir sandėliavimo. Sklypas apaugęs savaiminiais želdiniais. Visi saugotini želdiniai išsidėstę palei sklypo ribą. Visų šių želdinių būklė gera, todėl Komisijos nariai siūlo penkiakamienės liepos, dvikamienio uosio, 3 klevų (iš kurių 1 dvikamienis, o kitas penkiakamienis) genėjimą.

Komisijos nariai nepritaria 5 liepų, 2 uosių, 8 klevų kirtimui bendru sutarimu.

NUTARTA:

1. Neleisti kirsti 5 liepų, 2 uosių, 8 klevų.
2. Leisti genėti 5 liepas, 2 uosius, 8 klevus.

|  |  |
| --- | --- |
| Komisijos pirmininkė | Rasa Jievaitienė |
| Sekretorė  | Martyna Šeputienė |